V Liptovskom Mikuláši prevádzkujú verejnoprospešné služby triediacu halu. Do triediacej haly sa organizujú exkurzie pre verejnosť, pre školské kolektívy.
Cieľom exkurzií je zvýšenie environmentálneho povedomia účastníkov a zdôrazniť nutnosť dôsledne triediť vzniknuté odpady. Odpad dovezený do zberného dvora ako i do triediacej haly je ukážkou kvality triedenia odpadu obyvateľmi mesta. Účastníci exkurzie majú možnosť na vlastné oči vidieť, čo všetko sa uloží do zberných nádob na triedený odpad a čo všetko musí prejsť rukami pracovníkov týchto zariadení, aby odpad mohol byť odovzdaný na jeho zhodnotenie.